Boro, el periodista a qui demanen dos anys de presó: 'Em persegueixen per haver dit la veritat' - VilaWeb\nBoro, el periodista a qui demanen dos anys de presó: ‘Em persegueixen per haver dit la veritat’\nÉs acusat d'haver agredit dos policies en una manifestació a Madrid malgrat que uns quants vídeos ho neguen\nJorge Correa, més conegut per Boro LH, és un periodista madrileny a qui demanen dos anys de presó i 11.000 euros d’indemnització perquè hauria agredit dos agents de la policia espanyola. Concretament, l’acusen d’haver trencat el menisc d’un amb una puntada de peu i d’haver donat un cop de puny a un altre durant la manifestació ‘Jaque a la monarquía’ (‘Escac a la monarquia’), del 29 de març de 2014 a Madrid. Ell defensa que és innocent i explica que la situació va ser tota una altra. Tal com demostren alguns vídeos, els policies agredien periodistes i, quan ell i la seva companya van enregistrar-ho, també van ser agredits. No és l’única vegada que Boro s’enfronta a la justícia. El gener, en l’anomenada ‘Operació Aranya’, l’Audiència espanyola va condemnar-lo a un any i sis mesos de presó per enaltiment del terrorisme arran d’unes publicacions a Facebook. Tot i això, hi havia alguns continguts que ell assegura que no ha publicat mai i que tampoc no ha compartit. Hi parlem ara que resta a l’espera de la resolució del recurs al Suprem espanyol per aquesta primera condemna i que està pendent de la sentència del segon judici.\n—Vau anar a la protesta ‘Jaque a la monarquía’ com a periodista. Què va passar exactament perquè us acusessin d’atemptat contra l’autoritat i lesions?\n—La setmana havia estat moguda a Madrid arran de les ‘Marxes de la Dignitat’, amb força disturbis. Aquell dia era el torn d’aquesta concentració contra la monarquia. Quan hi vam arribar, vam veure que un cordó policíac no la deixava sortir. Prenien la pancarta als manifestants i els tractaven de molt mala manera, tant a ells com a la premsa. Finalment, la van desconvocar i es va anar disgregant. Així i tot, la policia va amenaçar-los i empènyer-los. Mentre ens n’anàvem, la meva companya i jo vam veure un grup dins el qual hi havia periodistes. Uns quants antidisturbis els perseguien amb crits i empentes. Vam reaccionar-hi traient la càmera i enregistrant-ho. Ells, quan van veure que ens hi acostàvem amb la càmera a la mà, van empènyer la meva companya i van cridar-li ‘fora d’aquí!’. Llavors, un policia em va empènyer i un altre va córrer darrere meu. Jo, presa del pànic, vaig córrer encara uns metres més fins que em van tirar a terra. Uns companys de premsa ho van enregistrar. Els agents van deixar un inconscient, ferits, càmeres trencades…\n—Tot això en una protesta que ni tan sols havien deixat començar.\n—Exacte. Tot ho van causar ells. Recordo que plovia i que alguns anaven amb caputxa. Els agents els les treien i els enregistraven la cara. Amb la premsa, de bon començament van ser molt contundents, especialment envers els periodistes dels mitjans que aquells dies havien cobert les protestes i que havien estat crítics amb les seves actuacions.\n—Si van ser ells els qui van agredir-vos, com van girar la truita per acusar-vos d’haver agredit els policies?\n—Com solen fer, miraven de justificar-se. Com que havien atacat uns quants periodistes, els calia una excusa: ‘Per què hem actuat amb violència? Doncs perquè aquest noi ens havia agredit’. La majoria de muntatges policíacs fonamenten l’acusació exclusivament en la seva paraula. Un que té un informe de lesions diu que jo el vaig agredir al genoll. Tanmateix, segons el text, la lesió, la podria haver causada tant una puntada de peu com una caiguda. Just en el vídeo es veu com un dels policies, quan prova de tirar a terra un company de premsa, cau i es fa mal al genoll.\n—I ho van enregistrar?\n—Sí, i amb prou càmeres, perquè hi havia molts companys..\n—Tot i que els periodistes agredits van denunciar-ho, aquest cas va prescriure. En canvi, el vostre no. Per què?\n—Perquè cataloguen de falta coses que no són cap delicte i perquè no prescriuen al cap del mateix temps. Es veu molt bé que tenen una doble vara de mesurar. A mi, m’acusen d’un delicte de lesions, però, en canvi, ells han comès una ‘falta’. Els mateixos fets prescriuen si els policies en són els autors, però a mi em demanaven sis anys de presó fins que no van rebaixar l’acusació. La justícia diu que el cas prescriu si passen més de sis mesos entre una actuació judicial (com ara la resposta a un recurs) i una altra. Evidentment, han deixat els recursos guardats al calaix fins que ha passat prou temps per a assegurar-se que prescriguessin.\n—Com és que només van poder identificar un dels agressors?\n—No ho tenim gens clar. Els companys van posar la denúncia, van obrir una investigació i van demanar a la policia quins agents havien estat de servei llavors. Es van negar a respondre’ls i van dir que no els constava cap agressió a la premsa, malgrat que s’havia fet pública a tot arreu. Per començar, crec que això és obstrucció a la justícia. Ells van refusar-se a identificar-los, però nosaltres els vam identificar amb els mateixos números de placa que consten a la denúncia contra mi. Quan finalment el cas dels periodistes contra la policia arriba a judici, s’escau que només hi ha un policia imputat. L’altre el treuen d’enmig, no sé per què.\n—Però hi ha una altra causa oberta contra vós. L’Audiència espanyola us va condemnar per enaltiment del terrorisme malgrat que la sentència no és ferma i està pendent de recurs. En què es fonamenta l’acusació?\n—En unes publicacions al Facebook en què hi havia una mica de tot, com ara uns quants cartells d’Herrira, que aleshores era perfectament legal. També hi havia mostres de suport a algun pres basc en vaga de fam, com Josu Uribetxebarria; una imatge amb tricornis que representaven les casernes de la Guàrdia Civil al País Basc i en què deia ‘mapa del terrorisme espanyol a Euskal Herria’; unes altres de lluita, d’alguna cimera antiglobalització, de Grècia…(les de les típiques manifestacions en què algú tira alguna cosa a la policia) acompanyades d’alguna frase. La majoria de les publicacions no eren únicament meves, més gent les havia compartit. Potser jo hi havia afegit alguna frase, però no les havia fet jo. Evidentment, a l’autor original, no li ha pas passat re. No demano que el persegueixin, només vull fer notar l’absurd de tot plegat…\n—A més, dieu que vau trobar missatges que no havíeu fet ni compartit.\n—Sí, ens ha passat a més encausats en l’Operació Aranya. Al nostre Facebook va aparèixer una publicació amb l’anagrama d’ETA. No ho havíem publicat, ni jo ni cap dels encausats a qui havia aparegut. Pots pensar moltes coses i estar més o menys d’acord amb la lluita armada, però ningú no és tan estúpid penjar-ho públicament al seu Facebook i amb el seu nom. Això és molt i molt sospitós…\n—Penseu que us van piratar el compte?\n—Jo crec que tot això són muntatges de la policia. No els deu costar gaire d’entrar als comptes i de compartir-hi una publicació d’un tercer. Tu ni tan sols t’adones que hi és llevat que tot el dia miris què publiques. Llavors et passa com a mi, que de sobte et detenen i et dius: ‘Però jo he publicat això? No m’ho puc creure…’ Fins i tot en vaig dubtar i vaig pensar que potser algun dia les havia compartides sense voler. Tan bon punt vaig veure que a més companys els havia passat exactament amb les mateixes publicacions, vaig entendre què havia passat realment.\nBoro, juntament amb més encausats com Pablo Hassél o Alejandro García, al Parlament Europeu.\n—En el vostre cas i en molts més, els usuaris de les xarxes socials són acusats després d’haver criticat la policia. Què en penseu?\n—Si la policia es dedica a perseguir qui en denuncia les actuacions és perquè, efectivament, aquella denúncia els fa mal. Aquesta és la prova que hem de perseverar i denunciar-ne els abusos, les actuacions nefastes i la violència. També hi influeix la nova legislació, sobretot el fet que no sigui permès de difondre fotografies de policies.\n—El periodisme i la llibertat d’informació, els ataquen de manera encoberta?\n—Totalment. A moltes manifestacions, ja vas hi marcat de bon començament. Vénen i et demanen que t’identifiquis. Presenciem coses sense sentit. Per exemple, Verónica Landa, una periodista d’Izquierda Diario, també ha estat denunciada per injúries perquè va difondre dades públiques sobre un dels responsables de l’operatiu de l’1-O denunciat per tortures. Aquest n’és un petit exemple, però n’hi ha molts més: Ahotsa.info, de Navarra, ha estat denunciat per enaltiment del terrorisme perquè va anomenar ‘presos polítics bascs’ als qui en són. Són atacs que van dirigits a fer callar la premsa crítica.\n—Creieu que hi ha cap relació entre les vostres dues causes?\n—Jo crec que les coses passen d’una manera molt curiosa. A mi, em van detenir el 29 de març a Madrid en aquesta manifestació i dues setmanes o tres després va començar la primera fase de l’Operació Aranya. Jo vaig ser detingut en la segona fase, però uns quants dies després d’aquella primera fase ja va aparèixer una notícia a l’ABC en què em criminalitzaven a mi i el meu Facebook. Deia que era un compte anònim i coses completament falses. Va ser una manera de marcar-me, de dir ‘en la següent Operació Aranya, tu hi seràs’. Efectivament, va ser així. Al novembre em va detenir la Guàrdia Civil.\n—En molts casos com el vostre, els acusats expliquen que als judicis els han fet preguntes polítiques. Ha estat així?\n—Respecte de l’Operació Aranya, sí, evidentment. L’Audiència espanyola és la continuació del Tribunal d’Ordre Públic franquista i funciona com a tal. Et fa la sensació que no t’és possible de defensar-te, que et jutgen per la teva ideologia. I, a més, et jutgen uns senyors d’ideologia totalment contrària. No sembla que hi hagi cap mena de justícia. Amb això dels cartells d’Herrira, vaig dir que els havia publicat abans de la il·legalització i que, per tant, no entenia per què era considerat enaltiment del terrorisme. Això no va ser tingut en consideració a la sentència. En el meu al·legat final el jutge em va tallar, no em volia deixar parlar. Però finalment sí que vaig poder dir allò que volia.\nBoro, a la protesta que reivindicava la seva innocència un dia abans del judici.\n—I en aquest últim judici?\n—Si més no ja no ha estat a l’Audiència espanyola, sinó als jutjats penals de Madrid. L’altre era un judici tan polític, tant sobre les teves opinions i allò que has escrit, que gairebé no hi ha elements per a la defensa. En aquest, en canvi, m’acusen de coses concretes que no són tals, i ho hem pogut demostrar mitjançant els vídeos dels companys de la premsa. També hi han donat el seu testimoni per recalcar l’hostilitat d’aquell dia. Ara restem a l’espera de sentència, però en vam sortir amb molt bones sensacions perquè sabíem que havíem deixat molt en evidència les mentides de la policia .\n—Però en casos com el d’Altsasu també hi havia un vídeo que desmuntava el relat policíac i no el van tenir pas en compte.\n—És veritat. És el cas d’Altsasu; però també el de Pablo i Jorge a Logroño, dos sindicalistes de la CNT condemnats tot i que hi ha un vídeo que demostra que no són culpables; i va ser el cas d’Andrés Bódalo. N’hi ha molts en què hi ha vídeos que proven la innocència dels acusats i no els tenen pas en compte. Quant al d’Altsasu, a més, van aplicar una pena més dura a Iñaki Abad, el qui va treure el vídeo a la llum. Fa la sensació de venjança. No podem confiar en la justícia espanyola. Malgrat que no es tracti de l’Audiència, hi ha molts més casos en què els acusats han estat condemnats injustament per uns altres tribunals. Així i tot, quan hi entres ja saps que tens el judici perdut; la sentència ja és escrita.\n—Com afronteu la possibilitat de poder entrar a la presó?\n—Personalment, tot ha estat prou fort. En set mesos, em van detenir tres vegades. La tercera va ser perquè vaig cobrir un acte a Pamplona, però al final ho van arxivar. Després va arribar la petició fiscal, enorme (sis anys de presó i 6.000 euros). Ha estat dur, sobretot enguany, perquè el novembre vaig tenir l’altre judici i el 16 d’abril havia de tenir aquest, malgrat que l’havien ajornat al 3 d’octubre. És a dir, he estat tot l’any defensant-me d’aquesta injustícia. Si em persegueixen, és per la meva feina, perquè denuncio les injustícies i els abusos que cometen. Si volen tancar-me a la presó, deurà ser perquè no ho dec pas fer tan malament. Si hi he d’ingressar, hi aniré amb el cap ben alt perquè em persegueixen per haver dit la veritat.\n—Dissabte vau estar amb Tamara Carrasco a l’acte del Cim de les Invisibilitzades. Què en penseu, de l’onada repressiva a Catalunya?\n—De repressió, a l’estat espanyol sempre n’hi ha hagut. Del 1939 ençà no hem tingut cap moment sense presos polítics. L’any passat el poble català es va posar les piles i ens va donar una gran lliçó a tots els pobles de l’estat espanyol. Ens va demostrar que, quan hi ha voluntat popular, les coses es poden fer, com l’1-O. La volta de tot això és que l’estat espanyol ha premut molt fort l’accelerador de la repressió. Em sembla que pretenen que correm com pollastres decapitats i ens oblidem dels nostres projectes. Cal donar suport als represaliats perquè, si no, aquestes causes es poden fer molt grosses per a alguns. Però no hem pas d’oblidar els nostres objectius perquè precisament cerquen això mateix. Cal que el poble català continuï empenyent endavant per construir la República Catalana. No hi haurà llibertat mentre no es trenqui amb un estat feixista com l’espanyol. Tant de bo m’equivoqui, però trobo que, si no es trenca amb Espanya, els presos polítics s’estaran molts anys a la presó.\n21:26Torra demana que tothom acusi l’estat espanyol pel judici contra l’1-O\n19:51Sobiranistes critica Catalunya en Comú perquè ‘ha liquidat’ els seus valors fundacionals\n19:27Manifestació a Barcelona contra el bloqueig del vaixell d’Open Arms\n18:51Els VTC ocupen dos carrils de la Diagonal de Barcelona com a resposta a la vaga de taxis


Els trets més importants de la Nova Normalitat - BNA Consultors\nEls trets més importants de la Nova Normalitat\nSegons va anunciar el Govern previsiblement no hi haurà més pròrrogues de l’estat d’alarma, que finalitzarà aquest cap de setmana. Per tant, a partir del 21 de juny de 2020, deixarà d’estar en vigor el sistema de fases decretat, per passar a l’anomenada “Nova Normalitat”.\nAmb la finalització de l’estat d’alarma tocarà fi també la recentralització de competències que havia dut a terme el govern central per garantir l’eficàcia de les mesures adoptades. Així doncs, les competències retornaran en la seva majoria a les Comunitats Autònomes, en el nostre cas, a la Generalitat de Catalunya. Només es mantenen les competències de les administracions estatals en aquells sectors en què ja les tenien amb anterioritat.\nÉs previsible que a partir del 21 de juny de 2020, i com ha anunciat el Ministre de Sanitat, es derogui la restricció de mobilitat decretada com a conseqüència del COVID-19 i es permeti la lliure circulació terrestre, marítima i terrestre per tot l’Estat Espanyol. Tot i les recomanacions efectuades per la Comissió Europea les fronteres amb Europa seguiran tancades fins com a mínim el 21 de juny de 2020. Respecte de Portugal, no s’obriran fins el proper 1 de juliol, per exprés desig del govern lusità. Es preveu que amb posterioritat a aquestes dates la Unió Europea procedirà a reobrir l’espai Schengen a tercers països no membres, sempre que existeixi un tracte recíproc d’obertura de fronteres i tenint en compte l’impacte del coronavirus en aquests tercers estats, però encara en desconeixem els detalls.\nEntre les mesures ja adoptades i que passaran a estar vigents a partir del proper 21 de juny destaquen les següents, i que us detallem tot seguit. Volem aprofitar per recordar-vos que com sempre, tot l’equip professional de BNA Consultors segueix a la vostra disposició per qualsevol tipus de dubte o consulta pels canals habituals de contacte.\nUs adjuntem a continuació el quadre amb les principals mesures de la “Nova Normalitat” que considerem poden ser del vostre interès:\nLABORAL Apart del compliment de les mesures de prevenció de riscos laborals adaptada al COVID-19 els centres de treballs hauran d’adoptar mesures de ventilació, neteja i desinfecció adequades, mantenir a disposició dels treballadors aigua i sabó i gels hidroalcohòlics i adaptar les condicions de treball per a que es garanteixi la distància de seguretat de 1,5 m, evitar la coincidència massiva de persones (treballadors i usuaris) i adoptar mesures de reincorporació presencial als llocs de treball, potenciant l’ús del teletreball si és possible. No hauran d’acudir al lloc de treball les persones amb símptomes o amb aïllament per diagnòstic, o que es trobin en quarantena. Si es detecten símptomes, s’haurà de seguir el protocol corresponent i no acudir al lloc de treball.\nPERSONAL Obligació de dur mascareta en espais públics, oberts o tancats, a partir dels 6 anys i quan no es pugui mantenir la distància de seguretat, que passa a ser ara d’1,5 metres. També hi ha obligació de dur-la en transports públics, exclosos en embarcacions quan les persones es trobin al seu camarot o es pugui respectar la distància de seguretat. Com sempre, no estan obligats a dur mascareta les persones amb malalties respiratòries quan això pugui suposar una agravació de la malaltia, en persones discapacitades o dependents, quan sigui contraproduent o pugui provocar canvis de conducta i per a la realització d’activitats esportives a l’aire lliure quan resulti incompatible el seu ús. No dur la mascareta pot ser constitutiu d’una infracció administrativa i pot comportar una sanció.\nCENTRES SANITARIS L’administració competent vetllarà per a que es compleixin les mesures organitzatives, de prevenció i d’higiene per garantir el benestar de salut i pacients i garantirà la disponibilitat de materials de protecció, neteja, desinfecció, eliminació de residus, etc.\nSERVEIS SOCIALS I RESIDÈNCIES L’administració competent ha de vetllar pel compliment de les normes de desinfecció, prevenció, etc, en centres de serveis socials de caràcter residencial i centres de dia. Els titulars dels centres adoptaran mesures organitzatives, de prevenció i higiene per treballadors, usuaris i visitants, adequades per prevenir els riscos de contagi, proporcionant els materials de protecció adequats.\nESTABLIMENTS COMERCIALS Les administracions competents vetllaran per compliment de les normes d’aforament, higiene, desinfecció, prevenció, etc. S’haurà de garantir el compliment de la distància de seguretat d’1,5 metres i evitar aglomeracions. Si no és possible s’hauran d’utilitzar les mesures d’higiene adequades per evitar el contagi. Les administracions tindran especial atenció als centres i parcs comercials o als mercats de venda a l’aire lliure o de venta no sedentària.\nHOTELS I ALLOTJAMENTS TURÍSTICS Les administracions competents vetllaran per compliment de les normes d’aforament, higiene, desinfecció, prevenció, etc. En particular, de que s’adoptin mesures per evitar aglomeracions a les zones comunes i de garantir el manteniment de la distància interpersonal de 1,5 metres, i si no és possible, es facin servir les mesures d’higiene adequades per evitar el contagi.\nACTIVITATS D’HOSTELERIA I RESTAURACIÓ Mateixes mesures que per als hotels i allotjaments turístics.\nEQUIPAMENTS CULTURALS, ESPECTACLES PÚBLICS I ALTRES ACTIVITATS RECREATIVES Mateixes mesures que l’anterior.\nINSTAL·LACIONS PER ACTIVITATS ESPORTIVES I COMPETICIONS ESPORTIVES Mateixes mesures que l’anterior. El Consejo Superior de Deportes aplicarà les mesures previstes a l’apartat anterior en les Lligues de Futbol Professional i la lliga ABC de basquetbol, prèvia consulta a l’organitzador de la competició, al Ministeri de Sanitat i a les Comunitats Autònomes.\nALTRES SECTORS Les administracions competents vetllaran per compliment de les normes d’aforament, higiene, desinfecció, prevenció, etc. En particular, de que s’adoptin mesures per evitar aglomeracions a les zones comunes i de garantir el manteniment de la distància interpersonal de 1,5 metres, i si no és possible, es facin servir les mesures d’higiene adequades per evitar el contagi.\nTRANSPORT TERRESTRE I AERI Els operadors de serveis públics de transport de viatgers ferroviaris i per carretera subjectes a contracte o a obligacions de servei públic hauran d’ajustar els nivells d’oferta a l’evolució de la recuperació de la demanda per garantir la correcta prestació del servei. S’hauran d’evitar aglomeracions i respectar les mesures sobre el volum d’ocupació de vehicles i trens. Els operadors amb número de seient preassignat hauran de conservar els llistats dels passatgers per un mínim de 4 setmanes amb posterioritat al viatge i facilitar-los a les autoritats sanitàries si són requerits amb la finalitat de dur la traçabilitat de contactes.\nTRANSPORT MARÍTIM Els serveis de transport marítim de transport de passatgers i de passatgers i càrrega rodada podran operar, fixant-se els nivells de prestació del servei per la Direcció General de la Marina Mercant, garantitzant-se el compliment de les mesures sanitàries. Els operadors marítims que disposin de seient preassignat hauran de conservar els llistats dels passatgers per un mínim de 4 setmanes amb posterioritat al viatge i facilitar-los a les autoritats sanitàries si són requerits amb la finalitat de dur la traçabilitat de contactes. La Direcció General de la Marina Mercant podrà ordenar, a proposta del Ministeri de Sanitat, l’adopció de mesures sanitàries pel control del passatge de bucs, inclosos creuers, que realitzin viatges internacionals i naveguin per aigües territorials amb l’objecte d’entrar a ports espanyols oberts a la navegació internacional.


En aquest habitatge modernista de 100m2 situada en un edifici catalogat, realitzem una reforma parcial, conservant al màxim el caràcter d’antany. Ens centrem en realçar els punts forts i disminuir els febles per a aconseguir un màxim resultat a l’hora del seu futur lloguer.\nEs van realitzar una sèrie de canvis en la distribució que van ajudar a obtenir espais més oberts, interconnectats i més lluminosos. Com, per exemple, obrir la cuina al menjador o crear un bany complet més ampli restant espai a un rebedor inutilitzable.\nEl client ens va demanar reutilitzar una sèrie de mobles antics que els vam donar una altra vida pintant-los, igual que el sòl es va voler conservar el mateix d’època.\nEl resultat, un pis lluminós, fresc i elegant, amb un aire vintage d’època!


La Timba de Santa Bàrbara: més pistes sobre la tradició vitivinícola mil·lenària del Penedès\nUna primera intervenció arqueològica al jaciment del Planot de la Timba de Santa Bàrbara, entre Castellet i la Gornal i L’Arboç, aporta dades sobre l’arribada del vi fenici al Penedès\nEnterraments rituals d'ovelles\nUn treball intensíssim en poc més de dues setmanes entre maig i juny del 2016 ha estat suficient per constatar que el Planot de la Timba de Santa Bàrbara, als termes municipals de Castellet i La Gornal i L’Arboç, era un possible enclavament comercial protohistòric a la vall del riu Foix. Hi ha presència d’estructures arquitectòniques sòlides, un edifici monumental amb un enllosat, un ampli ventall de material ceràmic fenici i autòcton, una zona d’hàbitat, enterraments rituals de dues ovelles petites, un as de bronze, un òbol d’argent, l’agulla d’una fíbula de bronze, denes de plom… Si en tan sols dues setmanes els arqueòlegs han trobat tot aquest material per treballar, quina informació aportarà el jaciment en properes intervencions? Sabrem més sobre l’arribada del vi fenici al Penedès? Sabrem més sobre com vivien els habitants del Penedès als segles VII - VI abans de Crist?\nEl Planot de la Timba de Santa Bàrbara és un jaciment arqueològic de la primera edat del ferro o època preibèrica (s. VII - VI abans de Crist) situat en un promontori limitat per un precipici rocós dins del Parc Natural del Foix. Està dividit en dos municipis, Castellet i La Gornal (Alt Penedès) i L’Arboç (Baix Penedès) i, respectivament, en dues províncies, Barcelona i Tarragona.\nL’equip d’investigació de la Font de la Canya, el jaciment d’Avinyonet del Penedès on s’ha documentat a través de multitud de troballes la producció de vi i el cultiu de vinya al segle VII aC, ha entomat aquest nou projecte amb la idea d’ampliar la recerca sobre l’arqueologia de la vinya i el vi al Penedès i “confirmar la seva tradició vitivinícola mil·lenària”.\n“A la Timba hem trobat molts fragments de ceràmica vinària fenícia que podrien procedir del llevant mediterrani i de les colònies del sud de la península i això ens podria indicar que el planot va ser un enclavament d’intercanvi de mercaderies”, explica el codirector de les excavacions Sergi Jiménez. “El jaciment és molt proper al riu Foix, també al mar, a través del camí que encara uneix l’Arboç amb Vilanova, i està a prop del pas de l’antiga Via Augusta, ara la N-340”, continua. I conclou que “les troballes tenen una relació directa amb la introducció del vi de la Mediterrània al nord-oest de la península, en concret al Penedès, al segle VII aC; també hi ha relació amb el jaciment de la Font de la Canya, on s’han identificat les evidències de vinya més antigues de Catalunya”. I com arribava el vi de la Mediterrània fins a la Timba de Santa Bàrbara? Les investigacions hauran de continuar per intentar saber quin curs o cursos seguien les àmfores fenícies per arribar al Penedès.\nEl Sergi Jiménez destaca, d’altra banda, les restes de l’edifici monumental. S'han identificat dos murs de pedra de grans dimensions que semblen formar part d'alguna fortificació complexa i una part del terra està enllosat: “Més amunt de l’Ebre no hi ha edificis d’aquesta envergadura, només aquí i a Olèrdola”. Sembla, doncs, que les restes formen part d’una construcció rellevant i, un cop més, caldrà seguir per saber més.\nEl mateix passa en un altre dels sectors on s’han fet sondeigs, la possible zona d’hàbitat. Allà hi han localitzat dos enterraments d’ovelles petites que podrien respondre a algun tipus de ritual propiciatori. “Tot sembla indicar que aquests enterraments es trobaven sota el nivell de paviment d'aquest sector: seria com la col·locació d’una primera pedra”, diu l’arqueòloga Roser Hernández Escuer. “Esperem poder obrir en extensió l’excavació aquest any per avaluar la zona més alta del planot, tot i que també serà la zona més arrasada”, explica.\nEl darrer sondeig es va fer en un gran retall antròpic -fet per l’home- que podria correspondre a una cisterna. Allà només es va localitzar una moneda, però es tracta d’un extraordinari òbol d’argent de la ciutat de Massàlia (Marsella) dels segles IV-III abans de Crist.\nAltres troballes que han estat fruit d’aquesta primera i única intervenció fins al moment són: un as de bronze del segle II abans de Crist provinent de la ciutat de Bolskan (Osca), denes de plom i una possible agulla d’una fíbula de bronze, entre altres materials.\nEl jaciment forma part del projecte de recerca de la Universitat de Barcelona 'El canvi sociocultural a la Cossetània oriental (Penedès i Garraf) durant la protohistòria i l’època romana republicana: una perspectiva històrica i evolutiva', dirigit pel catedràtic d’arqueologia Joan Sanmartí. L’equip d’investigació, encapçalat pels Sergi Jiménez i Dani López, està format per un jove grup d’arqueòlegs i arqueòlogues, estudiants i col·laboradors del municipi.\nLa divulgació i la implicació de la gent del territori, com és habitual en tots els projectes de l’equip, està sent present des del moment en què es va decidir començar amb les prospeccions.\nFacebook del projecte La Timba\nsegle VII abans de Crist\nRoser H. Escuer\nFont de la Canya: cabassos d’informació sobre l’origen de la vinya i el vi


Casa Massa: de gener 2009\nNo, no em posaré filosòfica... només em refereixo a les flors. En tenim als balcons, des que els geranis van començar a passar fred. Com que els pensaments aguanten molt i molt bé les gelades, en vaig posar als balcons per veure flors tot l'hivern.\nI són el meu termòmetre. Només cal mirar-los a primera hora del matí: si estan matxucats és que ha gelat de valent, si s'aguanten drets és que la nit ha estat benevolent. Llavors si surt el sol, aixequen el cap i es posen bonics bonics.\nDoncs sembla que vaig parella amb els pensaments, si el dia és fred i gris anem fent i, en canvi, si surt el sol ens posem alegres i ben guapetes ;-)\nFa un parell de dies que va fer un sol esplèndid i vaig aprofitar per fer fotos.\nAvui ens hem llevat amb un dia força bo però al migdia s'ha capgirat i ara, torna a nevar. És negra nit però es comença a veure tot el paisatge blanc altre cop. Fa tot just una hora que neva i ja tenim quatre dits de neu...\nSorpresa demà al matí, potser no caldrà llevar els nens?\nEtiquetes estac, temps lliure\nPotser sí que era hora que em posés a escriure alguna cosa, ni que fós per estrenar el 2009!\nÉs que dec estar com el temps, mig grisa i mig congelada... Ahir va fer un dia boirós, gris, fred, tan tapat que gairebé no vèiem les cases del davant.\nSemblava que suràvem dins un núvol! I a més, plovia.\nVaig estar amb els dos nens a casa, malalts, bona manera de començar la setmana.\nTot el dia pel sofà...\nAvui ens hem llevat amb sol, però de seguida s'ha tapat i ha començat a caure aigua-neu. I així fins que s'ha fet de nit.\nSort que el cap de setmana va ser esplèndid i vam agafar energies!\nEnguany està fent un hivern de veritat, sort que ja és el segon i estem bastant adaptats al medi, sinó... no sé si hauríem aguantat. Sí, oi? Segur que sí.\nEn fi, que aquest temps gris no sigui cap mal presagi per la resta de l'any.\nLa foto no és d'avui, però ja veieu, continua el cel gris ;-)\nEtiquetes Casa Massa, estac, Pirineus


La Cortina de Fum: PIZARRO, TREMOSA, JUNQUERAS... LAPORTA\nPerò més enllà del descomptat desgast físic i mental que du annex l'exercici de la política, hi ha un factor encara més cruel. És una certa homogeneïtzació a la baixa. Com a mínim en el nostre ecosistema actual passa així. Com a mínim amb el nostre sistema de partits així es dóna als més alts nivells. Els temuts "aparells" són màquines de matxacar diferència, i per tant també de restar enginy, plus, autenticitat, energia... o allò que de forma naïf, a l'estil dels anuncis d'Isabel Coixet per a dones, se'n diria frescor. Manuel Pizarro va venir al Parlament de Catalunya i va triomfar. Des de fora de la política (la de partit) va repassar els parlamentaris catalans, els va driblar, els va contestar amb contundència i no només va vèncer (perquè així ho van dir els mitjans), sinó que a molts que mai hi haurien confiat els va convèncer. Aquella icona que va ser-ho de la dreta espanyola, durant mesos idolatrada als mitjans d'aquesta particular galàxia, va acabar fent política. Va anar de número dos de Rajoy a les espanyoles del 2008. Poca broma. Llavors, la seva primera gran actuació, el moment més esperat entre els seus fans, va acabar essent la làpida política sota la qual avui descansa enterrat entre tones d'immensa irrellevància al Congrés dels Diputats. Va passar pel filtre dels partits, el van domesticar, el van anul•lar, i Pedro Solbes (que mai va ser polític de partit) el va anorrear. Fi de la història. (...)\n(Per llegir l'article complet i per fer-hi comentaris, enllaceu aquí)\nCategoria: agenda política, articles, Barça, Carretero, catalanisme, CiU, eleccions, ERC, internet, Laporta, màrqueting polític, periodisme, política, PP\nportem molt temps for de casa i no en sabíem res de la noticia de l'Anzar catxes...\nens ha deixat flipats...\nsi ara li sumem el new look sense bigoti.. argggggggggggg...\nestem pensant en no tornar!!!\n17 de setembre de 2009 a les 18:51\ninquietant, sí. teniu raó. però mireu-vos-ho en positiu: ja no du aquelles grenyes que feien com si portés enquestada una perruca. i les pulseres que compartien protagonisme al seu canell amb els botons de puny també han desaparegut...\n(i pensem que potser la botella agraeix els abdominals i el no bigoti...) ;)


Stuani i Mojica tornen a la feina amb el seu futur encara incert - Diari de Girona\nStuani i Mojica tornen a la feina amb el seu futur encara incert\nSi dimarts van passar les pertinents proves mèdiques, ahir van exercitar-se per primer cop al marge del grup · El cos tècnic vol que tots dos es quedin, però el club està obert a estudiar qualsevol oferta que els arribi per a ells\ncarles rosell girona 01.08.2018 | 17:03\nStuani i Mojica, en el seu primer entrenament d´aquesta pretemporada. Girona FC\nA l'espera de fitxatges, qualsevol cara nova és benvinguda. Encara que sigui coneguda. Eusebio Sacristán té peces per preparar la nova temporada, però no les suficients. Ha encarat com ha pogut, amb l'ajuda d'alguns joves del filial, les estades a Anglaterra i a l'Índia, encara que és evident que la plantilla encara ha de créixer. Per això, encara que no de portes enfora, internament segurament que el tècnic ha celebrat el retorn de Cristhian Stuani i Johan Mojica. Dos futbolistes importants que han posat el punt i final a les seves vacances després de disputar el recent Mundial de Rússia. Tant un com l'altre, després de superar les pertinents proves mèdiques el dimarts, ahir van viure el seu primer entrenament de l'estiu. Al marge del grup, això sí. El ritme és un altre; comencen amb el comptador a zero, però amb totes les ganes del món de posar-se a to ben aviat per ser titulars la primera jornada de Lliga, d'aquí a poc més de dues setmanes.\n«Vinc amb molta il·lusió i fam per aconseguir coses grans en l´àmbit d'equip i l´individual», deixava anar Mojica, un cop acabada la sessió. El colombià, cedit aquestes dues últimes temporades, és des de fa unes setmanes jugador en propietat del Girona, que l'ha fitxat fins al 2022 a canvi de 5 milions d'euros. Un futbolista que s'adapta a la perfecció a la banda esquerra si ha d'actuar de carriler, però al qual no s'ha vist massa en acció jugant amb quatre defenses. Caldrà veure, també, si el club finalment aposta o no per traspassar-lo, una possibilitat que hi ha al damunt de la taula sempre que arribi una oferta important que permeti treure'n algun benefici. Ara bé, tampoc es poden fer massa experiments; als carrils, a dia d'avui Eusebio té ben pocs efectius. «El retrobament ha estat molt maco i molt feliç, per part de tots. Jugadors, cos tècnics i els que treballen a l'ombra també. S'agraeix. Tinc moltes ganes que comenci la Lliga i poder-ho compartir amb l'afició», afegia. Tampoc és que hi hagi massa davanters. A banda del Choco Lozano, que ahir s'exercitava amb normalitat després de no fer-ho el dimarts, només hi ha un Stuani que viurà el seu segon curs a Girona després de superar totes les expectatives que va generar el seu fitxatge marcant 21 gols en l'última Lliga. «Estic content de veure de nou als companys i de la rebuda; ara em queda la posada a punt per afrontar tot el que ha de venir», deia. L'uruguaià és un dels altres jugadors a l'aparador i, d'arribar una proposta interessant, el club la valoraria. Ara, entra als plans d'Eusebio i desfer-se d'ell no és, ni de bon tros, cap prioritat.\nTant un com l'altre van valorar molt positivament el començar el proper campionat amb dos partits consecutius a Montilivi, contra el Valladolid i el Reial Madrid. «Hem de jugar contra tots. És positiu començar a casa i tenir-hi dos partits. Encara hi ha un parell de setmanes per preparar-ho bé, arribar en bona forma tots plegats. En això treballa tothom», deia Stuani. «Hem de pensar en el Valladolid i després ja vindrà el Reial Madrid. Serà especial contra un exequip. A més dos partits seguits a casa, és molt especial tenir a l'afició del nostre costat. Ens fa il·lusió. Tenim ganes que comenci la temporada», ho completava Mojica. També van parlar del Mundial. «És l'experiència més bonica i especial que he pogut viure mai. És el més gran que pot complir un futbolista», deia el colombià, que va gaudir de més minuts que el seu company. «Va ser una experiència única, inoblidable, que vaig viure amb molta intensitat. Estem orgullosos del torneig que vam fer, el vaig gaudir moltíssim», completava Stuani.


E-prints UPC: Estudi econòmic de l'oli de colza com a biocarburant en explotacions agrícoles\nGrau 2010 Estudi econòmic colza biocarburant .pdf662,11 kBAdobe PDF Títol: Estudi econòmic de l'oli de colza com a biocarburant en explotacions agrícoles\nAutor: Baquero Armans, Grau ; Esteban Dalmau, Bernat ; Puig Vidal, Rita ; Riba Ruiz, Jordi-Roger ; Rius Carrasco, Antoni Data: 1-gen-2010\nResum: Actualment els biocarburants ocupen una important àrea d’estudi, essent el biodièsel i el bioetanol els més utilitzats en el nostre territori. La major part d’aquests biocarburants són de primera generació i la seva fabricació a gran escala presenta seriosos problemes ambientals i socials a causa de la gran demanda de terres agrícoles [1-2]. Tot i això, la necessitat de reduir l’emissió de gasos d’efecte hivernacle n’incrementa la seva demanda.


Turull: “Els indults són una mesura de gràcia i no una humiliació”\nActualitzada 12/06/2021 a les 10:35\nReplica que l'1-O anava sobre la independència i es desmarca de Jordi Sànchez || Sectors dels juntaires pressionen contra l'actual secretari general del partit\nProtesta contra els indults a Barcelona, amb Cs, PP i SCC, ahir.\n© Protesta contra els indults a Barcelona, amb Cs, PP i SCC, ahir.\nJordi Turull, empresonat a la presó de Lledoners per l’1-O, va manifestar ahir que “els indults són una mesura de gràcia” i que no poden convertir-se en una “humiliació” als presos i a l’independentisme. El dirigent de JxCat, a més, es va felicitar per haver arribat ja al Tribunal Europeu de Drets Humans (TEDH) d’Estrasburg, que serà un “terreny neutral”.\n“Fins ara hem estat jugant en un camp de patates”, va sentenciar. D’altra banda, va censurar les paraules del secretari general dels juntaires, Jordi Sànchez, que fa uns dies va dir que l’1-O no es va fer per aconseguir la independència sinó per forçar Madrid a una negociació.\nEn aquest sentit, Turull va replicar que el referèndum era sobre la independència i que hi havia una llei que obligava a fer “efectiva” la república catalana si, com va succeir, el sí s’imposava en la consulta. Això mentre creix la contestació interna contra .\nper les seues insinuacions sobre l’1-O.\nPer la seua part, Oriol Junqueras, president d’ERC, va justificar la seua aposta pel diàleg amb l’Estat per evidenciar davant de la comunitat internacional les “mentides” d’Espanya sobre el que ocorre a Catalunya. Roger Torrent, conseller d’Empresa i de Treball, va subscriure les paraules del líder del seu partit.\nA més, el també secretari general del PSOE va reprendre de nou la ministra de Drets Socials, Ione Belarra, d’Unides Podem, que dijous va advocar pel lliure retorn a l’Estat espanyol de Carles Puigdemont i de la resta de la cúpula independentista que és a l’estranger des de fa més de tres anys.\nArran d’això, Jordi Puigneró, vicepresident de la Generalitat, va aplaudir Belarra i va dir que les seues paraules són una “obvietat”.\nconsellera Gemma Geis es va reunir ahir amb els cinc membres de la sindicatura electoral de l’1-O, absolts en el judici que hi va haver en contra seu, per felicitar-los per la seua tasca.\nÁbalos descarta l’amnistia mentre que Puigneró aplaudeix Belarra\n? José Luis Ábalos, ministre de Transport, va descartar ahir que el Govern espanyol es plantegi impulsar una amnistia a favor dels dirigents independentistes empresonats per l’1-O perquè “no cap” a la Constitució.\nCs punxa en la seua marxa contra els indults i reuneix 200 persones\nUnes 200 persones es van concentrar ahir a la tarda a Barcelona davant de la delegació del Govern espanyol a Catalunya per protestar contra la concessió d’indults als líders independentistes empresonats per l’1-O. La marxa, organitzada per Cs i avalada pel PP i SCC, va durar només mitja hora i va acabar amb discursos d’Inés Arrimadas, líder taronja, i de Carlos Carrizosa, home fort de la formació a Catalunya.\nMentrestant, en una setmana, els populars han reunit 100.000 firmes contra els indults, davant les 140.000 que van obtenir en només tres dies quan les recollien contra l’Estatut. D’altra banda, Pedro Antonio Pizarro de Medina, nou cap de la comandància de la Guàrdia Civil a Catalunya, que va prendre possessió ahir, va denunciar que han estat “discriminats” per la Generalitat en diversos moments de la pandèmia, també en la vacunació.


Els vetlladors i vetlladores d'El Camí | El Camí\nEls vetlladors i vetlladores d'El Camí\nEls vetlladors són l'ànima del Camí, ajuden a definir-ne el traçat i s’encarreguen de senyalitzar i repassar, un o dos cops l'any, l'etapa que vetllen. També poden incorporar continguts d’interès a la Camipèdia del seu tram, així com propostes de caminades o àlbums de fotos.\nEl vetllador treballa els valors de coneixement i estima de l’entorn, de la cultura i el servei, mantenint una infraestructura que utilitzaran milers de persones al llarg de les generacions, de treball en equip, enfortiment personal, i vertebració social del país.\nSi vols participar en fer realitat i mantenir viu El Camí dels Països Catalans, fes-te vetllador/a d'El Camí, individualment o com a entitat.\nCom definir i marcar un nou tram\n1.- Els vetlladors locals ajuden a definir l'itinerari d’El Camí a partir de la proposta preliminar del mapa general. Sempre són una bona font d’informació els veïns de més edat que coneixen antics camins, els recopiladors de la cultura i del patrimoni, així com grups excursionistes, associacions culturals, casals de joves o grups d'educació en el lleure.\n2.- Es debaten sobre mapa les diferents opcions i es marquen els punts d’interès del recorregut, tant dins com fora dels nuclis urbans.\n3.- Es presenta la proposta d'itinerari a l'Ajuntament i es consideren les rutes locals, recursos turístics existents o previstos i punts d'informació aportats per l’administració municipal, i es sol·licita el permís de senyalització.\n4- Els vetlladors locals realitzen una caminada de georeferenciació i senyalització del seu tram, amb el suport inicial del Pas, que repassaran una o dues vegades a l’any.\nManual del Vetllador\nFitxa de seguretat de la pintura


Dinar Cambra amb el president de Creu Roja – Respon.cat\nDinar Cambra amb el president de Creu Roja 17/06/2016\nAquest dimarts 21 de juny tindrà lloc a la Casa Llotja de Mar un Dinar Cambra amb el Sr. Antoni Aguilera, president de Creu Roja Catalunya, com a convidat, que dirigirà unes paraules sobre "La solidaritat, un repte humanitari de tothom".\nUna representació de la Junta directiva de Respon.cat participarà a l'acte, fent costat a la tasca que porta a terme la Creu Roja tant a Catalunya com arreu de món, i especialment en moments com el present en què la seva acció humanitària és fonamental davant la crisi dels refugiats.\nRespon.cat ha donat gran rellevància als temes relacionats amb els refugiats i la immigració per mitjà de la iniciativa Focus de l'RSE a Catalunya, matèries que queden recollides dins el focus de Cohesió social. Alhora, s'ha afegit un nou reconeixement dins els Premis Respon.cat 2016 precisament a les bones pràctiques empresarials de gestió de la diversitat d'origen.\nEls Dinars Cambra són uns fòrums permanents de debat sobre les necessitats, inquietuds i interessos de l'empresariat català que la Cambra de Comerç de Barcelona organitza mensualment a la Casa Llotja de Mar.\n13.30h Recepció i copa de cava al pati de la Casa Llotja de Mar.\n14.00h Entrada al saló i inici del dinar.\n15.00h Exposició del tema per part del ponent convidat.\n15.45h Col·loqui, moderat per un representant de La Vanguardia.\n16.00h Finalització de l'acte.\nInscripcions a comunicacio@cambrabcn.org o al 932 956 412.\nAnterior [VÍDEO] Reportatge del Programa RSE.Pime 2015\nSegüent Enhorabona a la @Taula3sector per l'èxit del V Congrés del Tercer Sector Social #creixersocialment\nTags cohesió socialesdevenimentsimmigracióODS10desigualtats


El PP de l'Olleria prova de reobrir la 'guerra de banderes' per a carregar contra el batle - VilaWeb\nEl PP de l’Olleria prova de reobrir la ‘guerra de banderes’ per a carregar contra el batle\nQualifica d''atac procatalanista' el desplegament d'una senyera sense blau en una de les figures del Ball dels Locos de la festa de la Magdalena\nActualització: 28.07.2017 - 20:51\nEl desplegament d’una senyera en la darrera de les figures realitzades dissabte passat pel Ball dels Locos durant la Festa de la Magdalena (reportatge en vídeo) ha provocat la reacció del PP de l’Olleria. En un comunicat al seu facebook, el PP arriba a qualificar l’ús d’aquesta bandera sense la franja blava d’’atac procatalanista contra les senyes d’identitat valencianes’.\nSegons asseguren, la simple exhibició d’aquesta bandera en espais públics ‘vulnera les senyes d’identitat de tots els valencians i valencianes’, i en fa responsable el batle Julià Engo, de Compromís, per la seua ‘passivitat’ i per cedir espais públics i subvencionar algunes entitats culturals locals ‘procatalanistes’, amb un llenguatge propi de l’època de la Batalla de València. El PP estira l’argument i lliga la militància del batle en la coalició valencianista per acusar-la de ‘voler imposar la seua voluntat lingüística’ en referència al decret de Plurilingüisme del Consell, i per relacionar-la amb el procés independentista del Principat de Catalunya.\nPer al PP, Engo ‘es sent orgullós de pertànyer a grups pro-independentistes (sic) de la Comunitat Valenciana com és la Coalició Nacionalista Bloc-Compromís’, i la identifica amb ‘els partits catalanistes-independentistes del Junts pel Sí i la CUP. La crítica, però, està relacionada també amb la negativa del batle a permetre la celebració d’activitats taurines en espais públics de la localitat, sol·licitades pel PP i pel PSOE, que junts sumen majoria en el ple tot i que els socialistes formen part del govern municipal amb Compromís.\nSobre la polèmica fictícia de la senyera ja se n’havia pronunciat també el PSOE, que en un comunicat es va ‘desvincular dels símbols’ afirmant que només reconeixen ‘els símbols i les banderes oficials, tant de la Comunitat Valenciana com d’Espanya’.


P5: Treballem l'espai\nAquests dies, a P5, hem treballat l'espai des de diferents punts de vista.\nPrimer, vam mirar els astronautes què feien, com es vestien, a on anaven i què utilitzaven per anar a l'espai. Després, vam construir un coet i el vam pintar molt bé.\nTambé vam mirar el sistema solar i vam aprendre els noms d'alguns planetes. Sobretot, vam observar el sol, la lluna i la Terra. A la Terra, aquest planeta on vivim sabem que es fa de dia i de nit. Hem comparat el dia amb la nit i ens hem preguntat per què es fa fosc i què fem durant el dia i durant la nit.\nMentre treballàvem aquest tema, el professor de l'escola, Marc Rafart, ens va fer una amena i interessant explicació dels coets i de com l'home va arribar a la lluna. També ens va ensenyar com és el planeta Mart.\nFinalment, hem pintat La nit estelada de Vicent Van Gogh. Ha quedat molt bonica.\nEsperem que, alguna nit, els pares ens portin a veure el cel i puguem veure els estels i la lluna per mirar si sembla un formatge.


«Think like an engineer», de Guruprasad Madhavan - Revista Mètode\nReceptes per a solucions enginyoses (d'enginyeria)\nLondres, 2015. 304 pàgines.\nNo espereu una classe magistral d’enginyeria plena de fórmules i càlculs quan agafeu aquest llibre. El que trobareu, en canvi, és una nova manera de descobrir el món i afrontar problemes quotidians, ja que aquest és l’objectiu principal de Think like an engineer: inside the minds that are changing our lives. Explicat d’una manera amena i il·lustrativa, al llarg de tot aquest llibre es donen pinzellades dels diferents mecanismes mentals que podreu aprendre sense necessitat d’exàmens de sis hores ni de projectes amb plànols dignes del moment més cubista de Picasso; esquemes mentals que naixen del pensament abstracte i de la imaginació i passen per un complex sistema d’estructuració i sentit comú per a oferir solucions tecnològiques innovadores.\nEn cada capítol es desenvolupen diferents nocions que Madhavan atribueix al pensament d’enginyeria. En general, es tracten tres conceptes que formen el corpus principal per a resoldre un problema: el problema mateix, les condicions de contorn i els trade-offs. Tots sabem què són els problemes, però els altres dos conceptes poden ser un poc equívocs. Quan parlem de les condicions de contorn d’un problema, ens referim a les restriccions que són imposades per a resoldre’l. Per altra banda, els trade-offs són compromisos, és a dir, condicions emparellades en les quals en millorar–ne una, empitjora l’altra. Per exemple, a l’hora de comprar un cotxe (problema), tindríem un pressupost màxim (condició de contorn) i, a més, hauríem de decidir si volem un cotxe gran que puga portar més persones, però que a causa de la seua grandària tindria una eficiència energètica pitjor (trade-off). Aquests són els tres ítems que es combinen per a explicar tots els problemes que tothom afrontem dia a dia. Per a cada part d’aquest corpus, l’autor explica estratègies de pensament, com per exemple el que s’anomena modular systems thinking. A l’hora d’afrontar un problema, aquest es pot descompondre en mòduls i buscar solucions individualitzades per a cada part, per a després tornar a muntar aquesta estructura ja resolta, com si es tractara d’una deconstrucció gastronòmica.\nAl llarg del llibre s’intercalen diferents casos reals il·lustratius que ajuden a comprendre les explicacions, alguns realment sorprenents. Per exemple, el desenvolupament del codi de barres, que va ser creat al mateix temps per persones diferents com a solució per a dos problemes diametralment oposats. També trobem el cas de la producció industrial de la penicil·lina, on l’enginyera Hutchinson Rousseau va adaptar els processos petroquímics per tal de produir la vacuna en massa i salvar milers de vides a la Segona Guerra Mundial. O el cas colpidor d’un pare enginyer que va perdre una filla perquè el servei d’emergències no va poder localitzar la cridada de socors, i com a solució va decidir fer política per tal d’aconseguir que les cridades d’emergència es localitzaren per llei.\nAquest llibre ajudarà a canviar el vostre prisma de pensament, ja que s’expliquen tota una sèrie de conceptes mentals molt interessants des del punt de vista de l’enginyeria i es donen exemples esclaridors al voltant d’aquests conceptes que fan molt amena la seua lectura.\nDoctor en Enginyeria Industrial per la UPV (Eibar).


La Central de Can Jalpí: de setembre 2013\nDurant el mes de juliol s'ha realitzat el cens d'oreneta cuablanca (Delichon urbica) al poble d'Arenys de Munt. Aquest any s'han localitzat 278 nius d'oreneta, dels quals 149 estaven ocupats. La majoria dels nius es situen a la segona planta de l'edifici. Les orenetes prefereixen construir els nius en cases antigues però també ho fan en edificis industrials, com la Grober, i en edificis de nova construcció. Com a curiositat dir que hem trobat fragments de clova sota els nius, dels ous que ja havien eclosionat.\nL'any passat va ser el primer any que es realitzava el cens a Arenys de Munt i es van observar 207 nius. En aquest segon cens hem observat més quantitat de nius però l'índex d'ocupació és menor, doncs s'han observat més nius trencats o restes de nius inexistents. Així doncs aquest any més del 53% dels nius observats estaven ocupats per orenetes; mentres que l'any passat l'ocupació era del 62%.\nCal dir que les orenetes són ocells insectívors i mengen gran quantitat de mosquits. Són insecticides naturals i aquests ocells estan protegits.\nCom a conclusió podem dir que les orenetes acostumen a tornar al niu que havien fet l'any anterior i, en general, les persones que tenen nius a la seva façana n'estan orgulloses. Sí que és cert que potser "embruten" una mica però els excrements es poden recollir fàcilment col·locant una lleixa a sota els nius.\nEs poden consultar les dades recollides, així com la localització dels nius, a la pàgina www.orenetes.cat\nPublicado por La Central en 13:54 Cap comentari:\nEtiquetas: Activitats, Arenys de Munt, Can Jalpí, Centre d'Informació, Delichon urbica, ocells, oreneta cuablanca, Ornitologia\nUbicación: Arenys de Munt Arenys de Munt, Barcelona


Crida a l’autoorganització de les dones badalonines vers les violències masclistes\n- El 24 de novembre tindrà lloc una trobada de dones per crear una xarxa autònoma de protecció, defensa i acompanyament.\nEl proper 24 de Novembre tindrà lloc una jornada per crear la 1a Xarxa autònoma de protecció, defensa i acompanyament de dones vers les violències masclistes a Badalona. La jornada s’emmarca dins dels actes amb motiu del 25 de Novembre, Dia Internacional contra les Violències masclistes, i tindrà lloc al Centre Cívic Can Cabanyes, entre les 10 i les 18h.\nLa iniciativa sorgeix del col·lectiu feminista Bloc Violeta i de dones fartes del degoteig constant d’agressions masclistes i la manca de resposta real social, judicial i institucional.\nEls actes s’iniciaran a les 10h del matí al Centre Cívic Can Cabanyes i les assistents debatran al matí sobre les violències masclistes que reben en el seu dia a dia, i a la tarda sobre com donar resposta de manera col·lectiva en el moment en què es produeix l’agressió, com acompanyar-nos posteriorment i com prevenir aquestes agressions.


Trastorn Bipolar - esMENT\nby admin | Trastorn Bipolar\nEl trastorn bipolar és una malaltia psiquiàtrica tractable, la qual compta amb molts recursos pel seu tractament.És possible controlar-la, però no curar-la. A esMENT podem ajuar a les persones que la pateixen per conviure millor amb la seva malaltia. És comprensible que al principi resulti molt complicat acceptar-se, perè és possible controlar els altibaixos que el trastorn bipolar provoca. A esMENT oferim tractament psicològic i farmacològic per conviure amb la bipolaritat. T’ajudem a regular correctament les teves emocions, a adquirri rutines i horaris. Et donem eines per detectarels símptomes de cada fase abans que sigui tard per prevenir-los… Amb l’ajuda del Centre esMENT pots arribar a prevenir recaigudes en episodis maníacs i també tractar els episodis depressius.\nEl trastorn bipolar és una malaltia que cursa amb fases on la simptomatologia principal és l’eufòria (sentit de grandesa, de veure’s capaç de qualsevol cosa), hiperactivitat, verborrea (parlar en excés), i acostuma a acompanyar-se amb alteracions de la son i la gana (augment o disminució). Aquesta fase que s’anomena mania o hipomania, en funció de la seva intensitat, s’ alterna amb fases depressives caracteritzades per símptomes com pèrdua d’interès cap a activitats que realitzava anteriorment, falta de concentració, apatia, tristesa, i acostuma a anar acompanyada també d’ alteracions de la son i de la gana.\nAlguns pacients presenten fases mixtes en les que ses donen tant símptomes de depressió com símptomes d’eufòria. Aquest trastorn es tracta amb fàrmacs estabilitzadors de l’estat d’ànim que regulen les transicions de les temporades maníaques a les depressives i viceversa, així com psicoteràpia encaminada a conèixer la malaltia per tal d’evitar el deteriorament social, laboral que suposen aquests canvis en l’estat d’ànim. Aquests canvis poden arribar a ser tant bruscos que és necessari l’ingrés hospitalari per tal d’estabilitzar-se a la clínica.\nEl trastorn bipolar també es coneix com trastorn maníac-depressiu o trastorn afectiu-bipolar. El trastorn bipolar és una malaltia que provoca canvis bruscos a l’estat d’ànim. Aquests canvis anímics poden anar des de l’excitació i l’eufòria (mania) fins a la depressió. i desesperança.\nSímptomes de Trastorn Bipolar\nLes persones que pateixen trastorn bipolar no sempre reconeixen el problema i com els afecta a la seva vida i la dels seus familiars.\nEls episodis d’eufòria solen anar seguits d’altres episocis de negativitat, molt baix estat d’ànim, pèrdua d’interès per gairebé totes les activitats, sentiments d’inutilitat o culpabilitat. Experimentar totes aquestes emocions té conseqüències a les relacions socials i a la feina de la persona que les pateix.\nEt fem una llista amb alguns dels símptomes que poden indicar que es pateix Trastorn Bipolar. Els símptomes del trastorn bipolar solen manifestar-se durant un episodi determinat i inclouen certs patrons de conducta. Els símptomes de la bipolaritat varien segons l’episodi que estigui atravessant la persona: depressiu, maníac o psicòtic.\nSensació de molta eufòria, productivitat o nerviosisme.\nAugment de l’autoestima o fantasies de grandiosisme.\nDiscurs verbal accelerat.\nFluxe d’idees seguides o pensaments que apareixen a gran velocitat.\nAugment d’activitat física, energia o agitació.\nFacilitat per la distracció.\nSensació exagerada de benestar.\nMenor necessitat per dormir.\nConductes de risc com el consum de substàncies o comportaments compulsius.\nTractament per la bipolaritat\nCom hem comentat al principi d’aquest article, una de les parts esperançadores de la bipolaritat és l’ampli ventall d’opcions de tractament de la malaltia.\nLa terapia cognitiva-conductual és un tractament de conversa que ajuda a modificar la forma en què penses, et sents i et comportes. Això pot ajudar a tractar els símptomes depressius del trastorn afectiu bipolar.\nAntipsicòtics receptats per tractar els símptomes. acurt termini o fins i tot abans que s’administri un medicament per estabilitzar l’estat d’panim. Cal tenir en compte el possibles efectes secundaris d’aquests medicaments, que inclouen l’augment de pes i els marejos.\nEstabilitadors de l’estat d’ànim per preveure els canvis anímics bruscos, com el conegut liti. El liti pot trigar uns mesos a començar a actuar de manera eficaç- Els efectes secundaris, però, poden ser l’augment de pes, la set i els tremolors.\nEls antidepressius, que poden utilitzar-se durant períodes de temps per tractar un episodi de depressió. Solen receptar-se els que s’anomenen inhibidors sel·lectius de recaptació. deserotonina.\nTal i com indiquen alguns estudis, la TEC (Teràpia Electro Convulsiva) pot donar bons resultats, ja que avui dia és una tècnica segura i eficaç. De la manera que es practica actualment, amb anestèsia i corrent pulsàtil, permet tractar aquells casos greus que no responguin al tractament convencional.\nLa fototerapia: llum intensa que provoa canvis emocionals significatius i pot tenir un efecte terapèutic e persones que pateixen l’anomenat “trastorn afectiu estacional”.\nTractament del Trastorn Bipolar a esMENT Mataró\nAmb el nostre equip de psicòlegs i psiquiatres, a esMENT disposem dels millors diagnòsticadors per analitzar les opcions terapèutiques més adients per cada cas. Amb l’equip multidisciplinar d’esMENT podem dissenyar el tractament més adequat per cada persona. algunes de les eines que podem posar en pràctica. alnostre centre per tractar el Trastorn Bipolar són les següents:\nTERAPIA DE LA CONVERSA\nParlar i reflexoinar sobre el trastorn afectiu bipolar pot evitar les recaigudes. Es recomana evitar sotmetre’s a situaciomns estressants, intentar aprendre estratègies per reduir el seu iimpacte i incorporar alguna activitat física a la rutina diària.\nLa teràpia cognitiva-conductual i la psicoeducació del pacient i la família són efectius. Tot i així, la psicoteràpia ha de ser un complement a la medicació receptada pel metge i mai intentar utilitzar-la com a subtituta de la psiquiatria.\nSempre controlada per un metge psiquiatra. Els medicaments són clau per ajudar tant a superar les fases de depressió com a frenar els episodis eufòrics. Existeixen substàncies que redueixen la freqüència de les recaigudes. Cap dels fàrmacs receptats i controlats per un psiquiatra és una droga ni crea dependència


Xarxa Virtual Privada (VPN) - Universitat de Barcelona\nPer accedir als recursos de la UB des de fora de la Universitat amb les mateixes condicions de seguretat que ho fas des de la UB pots fer servir la xarxa privada virtual (VPN). El servei està disponible per a tot el personal PDI, PAS i personal extern o col·laborador i als estudiants que facin la sol·licitud.\nQuan et connectes a la VPN de la UB, tots els accessos als recursos UB es faran de forma segura ja que la connexió és encriptada. La resta de navegació o connexions que facis a Internet les gestiona el teu proveïdor Internet segons les seves condicions.\nTingues en compte que l'accés a recursos electrònics de la UB es fa a través del SIRE.\nCom funciona la VPN?\nUna connexió VPN permet que un equip que es troba fora de la xarxa UB es connecti amb equips i servidors dins de la xarxa UB amb totes les funcionalitats i tota la seguretat de la xarxa UB. Aquesta tecnologia es basa en una connexió encriptada entre dos punts remots usant Internet, també anomenada túnel VPN. Pel seu funcionament requereix:\nUn servidor VPN (allotjat a l'Àrea TIC)\nUn programa instal·lat a l'equip de l'usuari que anomenem client VPN.\nQuan l’equip remot fa servir el client VPN per establir un túnel a través d’Internet amb el servidor VPN, obté una adreça IP de la UB, així pot accedir a recursos interns de la xarxa UB. Quan es tanca la connexió, el túnel es tanca i l'equip remot deixa de tenir una adreça IP de la UB.\nÉs necessari accedir amb VPN a tots els serveis de la UB?\nQui té accés a aquest servei?\nPer defecte, el servei està obert a tot el personal PAS i PDI contractat a la UB i al personal col·laborador amb codi de correu @ub.edu activat.\nEls alumnes no tenen accés a aquest servei. Si fos necessari l’accés d’algun alumne, cal que el professor responsable es posi en contacta amb el PAU per obrir un tiquet indicant: quin/s alumne/s i a quin/s recurs/os han d’accedir i fins a quina data. Cal tenir en compte que només es donarà accés als recursos on l’alumnat tingui llicència d’ús fora de la xarxa UB.\nCom faig la connexió VPN?\nLes dades de connexió a la VPN són:\nAdreça del servidor VPN (portal address): vpnub.ub.edu\nNombre de usuario (username): Identificador local UB\nContr (password): La contrasenya del nostre compte UB\nPots consultar la següent guia d'ajuda:Connexió a VPN UB amb GlobalProtect en Windows.\nWindows: instal·lació del client VPN\nPer instal·lar el client VPN, cal descarregar i executar l’instal·lador que s’adeqüi a la versió de sistema operatiu (32 o 64 bits) que estiguis utilitzant.\nGlobalProtect per a Windows 32 bits\nGlobalProtect per a Windows 64 bits\nNo cal que instal·lis el client cada cop que vulguis connectar-te a la VPN. Si ja l’havies instal·lat anteriorment, només hauràs d’obrir el client i indicar les teves dades de connexió a la VPN UB.\nAltres sistemes operatius: guies i descàrrega del client VPN\nDes de l'Àrea TIC recomanem fer servir el client GlobalProtect sempre que estigui disponible. Per aquells casos en que no sigui possible instal·lar el client GlobalProtect, us facilitem, també, una guia de connexió sobre com connectar-se fent servir el clients de VPN genèric.\nGlobalProtect per a MacOS High Sierra: Consulta la Guia d'instal·lació i configuració\nGlobalProtect per a MacOS Big Sur o Catalina: Consulta Guia d'instal·lació i configuració\nClient genèric instal·lat per defecte al sistema operatiu: Consulta guia MacOS Sierra\nDescarrega el client des d'aquest enllaç (caldrà que accedeixis al Núvol UB). Per qualsevol dubte, pots consultar la guia oficial de paloalto.\nMòbils: descàrrega del client VPN\nDispositius Android: descarrega el client des de Google Play\nDispositius IOS: descarrega el client des de l'App Store\nNOTA: al consultar la guia, tingues en compte que per la instal·lació del client VPNTècnic cal canviar el nom del servidor de vpnub.ub.edu a vpntecnic.ub.edu.\nLa UB no disposa de llicència del client GlobalProtect pel VPNTècnic en màquines amb sistema operatiu Linux. Des de l’Àrea TIC no es dona suport però es poden fer servir aquestes solucions.\nOpenConnect (Consulta la Guia d'instal·lació per Ubuntu)\nVpnc (consulta la guies d'instal·lació per Ubuntu o Kubuntu)\nMòbils: client VPNTècnic\nPer connectar la VPN Tècnic des d'un mòbil o una tauleta, cal configurar el natiu del mateix dispositiu.\nDepèn del sistema operatiu o de la versió d’Android, però es pot trobar directament des d’Ajustes o anar per Ajustes /Conexiones / Mis ajustes de conexión / VPN\nDins de VPN les dades que demana són:\nNom: VPNTecnic UB o el que tu triïs\nTipus: IPSec Xauth PSK\nAdreça del servidor: vpntecnic.ub.edu\nIdentificador IPSec: VPNTECNIC\nClau IPSec compartida prèviament: 032019\nNom d’usuari: usuari (identificador local, la part del davant de l'@)\nContrasenya: (la contrasenya de l'identificador local)\nPrimer cal anar a Configuració/VPN i a la part de sota seleccionem Afegir configuració VPN. S'obre una pantalla d'Afegir config. En aquest pantalla hem d'omplir els camps de la següent forma:\nDescripció: VPNTecnic UB\nCompte: usuari (identificador local, la part del davant de l'@)\nUsar certificat: No marcar-ho (important, si es marca surten altres opcions a emplenar que poden confondre)\nNom del grup: VPNTECNIC\nUn cop creada la connexió VPN cal seleccionar-la. Es selecciona des de la mateixa pantalla on l'hem creat. Si és l'única que hi ha definida ja estarà seleccionada.\nPremem tocar el botó Sense connexió a Estat (en el procés, el missatge canvia a Connectant... i després a Connectat). En cas de fallar surt el missatge "Error de connexió". Si tot ha anat bé quedarà de color verd.\nProblemes amb el client de VPN\nEn alguns equips amb Windows, la instal·lació del client GlobalProtect falla amb el següent error:\nPer solucionar-ho, cal instal·lar Visual C++ Redistributable Packages for Visual Studio 2013 i reinstal·lar el client GlobalProtect. Cal escollir la versió vcredist_x64.exe o vcredist_x86.exe depenent de si hem instal·lat el client de 32 (x86) o 64 bits (X64).\nSi tens problemes amb el client més actual de Windows 64 bits pots descarregar-te la versió anterior (5.0.0 per a Win64).


Sonia Corrochano, directora de l'aeroport del Prat, defensa que la infraestructura no patirà per la saturació de vols fins al 2026\nSonia Corrochano: “L’única manera de consolidar el Prat com a ‘hub’ és que tingui més capacitat” FOTOS: MANOLO GARCÍA\nBarcelonaSonia Corrochano (l’Hospitalet de Llobregat, 1975) és directora de l’aeroport del Prat des del 2012. Durant l’hora que comparteix amb l’ARA resulta gairebé impossible oblidar, ni per un instant, que som davant una enginyera aeronàutica, molt enginyera i molt aplicada. De manera que les detallades explicacions dels aspectes tècnics es converteixen en respostes curtes quan apareix el vessant polític de la infraestructura que dirigeix.\nEl Prat va superar els 52 milions de passatgers l’any passat\nTenim una capacitat de pistes i una capacitat de terminals. L’any passat vam tancar en 52,6 milions de passatgers, i la capacitat teòrica, que es calcula amb una metodologia internacional, seria de 55 milions. Però és evident que es pot arribar a molt més si el creixement ve a l’hivern o ve a les hores del dia que tenim menys operacions. La xifra teòrica no vol dir que no es puguin superar els 55 milions de passatgers tal com estem. D’aquests 55 milions, 33 milions són a la T1 i 22 milions a la T2. Però la T2 el 2007 va gestionar 33 milions de passatgers. Llavors, ¿tenim un problema demà? No, però totes les infraestructures, com les inversions i les construccions, necessiten molt de temps de planificació i de tramitació. Per això Aena ara mateix està posant el debat sobre la taula.\nQuan arriba el problema?\nDepèn de si el creixement ve a l’estiu o a l’hivern o en funció del dia, però d’aquí al 2026 no pensem que tinguem un problema.\nEl pla director del Prat del ministre De la Serna, del 2018, no es va arribar a aprovar pel canvi de govern. Això va quedar aturat?\nÉs el mateix procés. Fins ara hi ha hagut converses i ara ja s’ha de començar a fer la tramitació si volem fer les inversions del 2022 al 2026. Ara sí que estem a la recta final i s’estan accelerant les converses.\nQuines alternatives hi ha sobre la taula per ampliar l’aeroport?\nTenim l’alternativa de fer servir les pistes com ja preveia el pla director actual. Com que no calia tenir tota la capacitat disponible en aquell moment, es va arribar a un acord amb els municipis de l’entorn per fer-la servir d’una altra manera. I no estan a la màxima capacitat. Nosaltres el que analitzem és com es podria arribar a la mateixa capacitat fent-ho d’una altra manera per assolir les 90 operacions a l’hora que ja fixava el pla director que tenim, aprovat el 1999. Estem proposant diferents alternatives als actors, amb els seus avantatges i inconvenients. Parlarem amb la Generalitat, amb l’Ajuntament de Barcelona i els municipis de l’entorn. Al febrer acabarem les converses i tramitarem el pla director.\n¿I la directora de l’aeroport del Prat té alguna preferència?\nNosaltres proposem, però no decidim. En tot el que fem hi ha un impacte i un benefici. Hem de decidir entre tots quin és l’equilibri que ens interessa més si volem consolidar l’aeroport de Barcelona com a hub. Girona i Reus també estan dintre dels plans d’Aena, no és Girona i Reus o les opcions del Prat. Però l’única manera que es consolidi Barcelona com un hub és que tingui més capacitat en el futur. Un vol de llarg radi no anirà a Girona, ha d’aterrar aquí a l’aeroport de Barcelona. Un hub consisteix en vols de curt radi que et donen la possibilitat d’agafar un vol intercontinental. Això et dona la massa crítica per tenir vols de llarg radi. Com a gestor tenim l’obligació de proposar al territori quines són les opcions i entre tots decidir quin aeroport volem, que serà el reflex del que volem per a Barcelona i per a Catalunya.\nUn avió s'enlaira a l'aeroport del Prat, aquest mes de febrer. Manolo García\nCom s’acabarà decidint, això?\nEs fa una tramitació del pla director i en aquesta tramitació tots els que tenen competències fan les seves al·legacions, i després es pren la decisió. No podrem tenir tothom a favor d’una opció o de l’altra. Com que sempre has de mirar la sostenibilitat, doncs haurem de prendre mesures des d’un punt de vista de compensació mediambiental. I aquestes mesures qui les coneix millor és el mateix territori.\n¿Sent un hub més important captarem nous vols de llarg radi?\nLes aerolínies miren la rendibilitat i tan important és volar a [l’aeroport] Charles de Gaulle com a Barcelona. Dels grans hubs europeus tenim les tarifes més barates. Per tant, hi ha les condicions, però això només pot passar si tens capacitat: molts japonesos estan fent Japó-Corea, Corea-Barcelona, per exemple. Volen arribar a l’hora que els permeti fer les connexions, i si no pots donar-los l’hora que els interessa, doncs potser se n’aniran a un altre hub europeu.\nPerò durant anys el Prat no ha tingut un problema de capacitat i no arribaven vols internacionals, que preferien Madrid.\nSom el sisè aeroport de la Unió Europea per volum de passatgers. Els cinc primers són el Charles de Gaulle, amb AirFrance; Amsterdam, amb KLM; Frankfurt, amb Lufthansa; Madrid, amb Iberia, i Heathrow, amb British Airways. Hauríem d’estar tots molt orgullosos d’on ens hem posicionat perquè, a més, bona part del creixement dels últims anys ha vingut del llarg radi. Creixem en dos dígits en el que serien els vols intercontinentals.\n¿I no hi ha hagut greuge territorial respecte a Barajas?\nCal una aerolínia de bandera?\nAquest és el model del passat. No crec que ara neixi una altra aerolínia de bandera, ni aquí ni enlloc. Quin model tenim, avui? Han aparegut moltes low cost de curt radi. Nosaltres tenim aquí Vueling i això ens dona un potencial important per tenir la base per poder ser un hub. Som la ciutat més ben connectada de tot Europa amb la resta de ciutats europees, en bona part gràcies a Vueling. També tenim Easyjet i Ryanair. Això crea la base per al llarg radi.\n¿És inevitable que el pont aeri no pugui competir amb l’AVE?\nJa no hi ha transvasament. El que comencen a fer és créixer tots dos.\n¿Ha parlat amb l’alcaldessa de Barcelona sobre la proposta d’acabar amb el pont aeri?\nD’aquest tema la veritat és que directament no n’hem parlat.\nLa va sorprendre?\nBé, no és que m’hagi de sorprendre o no. En realitat hi ha un moviment arreu d’Europa per intentar potenciar el tren versus l’avió en el curt radi.\n¿Veu els veïns i la societat disposats a ampliar l’aeroport tot i els costos mediambientals i els sorolls\nSempre hi pot haver interessos diferents. Podria ser que la decisió fos no ampliar l’aeroport.\nI si no s’ampliés l’aeroport, ¿més enllà del 2026 no seria sostenible?\nEl primer que hem de decidir és què volem com a societat, què volem nosaltres per al futur. Quin aeroport volem per donar servei a l’activitat. Per exemple, l’àrea metropolitana de Barcelona i la ciutat de Barcelona es volen posicionar com un lloc per desenvolupar les noves tecnologies. Doncs és necessari tenir un aeroport ben connectat.\nCorrochano, durant l'entrevista amb l'ARA a l'aeroport de Barcelona. Manolo García\nEl 2007 absolutament tota la societat civil catalana es va unir per reclamar una gestió individualitzada del Prat. Allò no va arribar mai.\nUna de les reivindicacions que hi havia en aquell moment era precisament que creixés el nombre de vols de llarg radi. Ho hem aconseguit i hi continuem treballant. S’ha fet molt bona feina. La força que ha proporcionat Aena és que en una reunió amb Aena t’estàs entrevistant no només amb els 46 aeroports d’Espanya sinó amb cinc aeroports del Brasil, Luton... Si demanem una reunió sempre la tindrem, perquè Aena és una potència en gestió d’aeroports.\nEns hem acostumat a sentir parlar de l’aeroport del Prat com a eventual peça d’intercanvi de cara a una entesa en el conflicte polític català. Com ho viu?\nQuan em pregunten coses d’aquestes sempre explico: jo soc enginyera aeronàutica, vaig anar a Madrid a fer la meva carrera, vaig tornar aquí, que jo soc de Barcelona, i vaig fer una oposició que vaig aprovar. Ho he fet el millor possible durant tota la meva carrera professional i he arribat a ser la directora de l’aeroport de Barcelona. Com a professional el que vull és que aquest aeroport sigui de primera, que sigui un hub. Però no puc respondre a una pregunta política perquè jo soc una persona totalment tècnica.\n¿No creu que un aeroport de primera hauria de presentar els seus beneficis\nI quin és l’interès de saber això?\nEl de la transparència. És una empresa en part pública.\nSeat o Volkswagen tampoc diuen quins són els resultats de cadascuna de les seves fàbriques.\nAcabem. ¿Com viuen la crisi del coronavirus?\nSeguim instruccions de Sanitat exterior. Sigui el coronavirus, la SARS o l’Ebola, hi ha mesures preestablertes. Ho tenim tot a punt per si s’hagués d’activar l’emergència, cosa que fins ara no hem fet mai.\nSonia Corrochano infraestructures aeroport de Barcelona-ElPrat Josep Tarradelles


Propers nomenaments telemàtics – PÚBLICA.CAT\nEls dies 3 i 4 de setembre de 2020 els serveis territorials del Departament d’Educació i el Consorci d’Educació de Barcelona faran actes de nomenaments telemàtics per cobrir les dotacions de reforç i substitucions, de qualsevol jornada.\nLes dotacions de reforç s’adjudiquen per fer front a l’emergència educativa causada per la crisi sanitària ocasionada per la covid-19.\nLa informació detallada del procediment es troba a les pàgines web dels serveis territorials sol·licitats com a preferents i a la del Consorci d’Educació de Barcelona.\nEls dies 3 i 4 de setembre, abans de les 10 h, es publica el número d’ordre del personal convocat a l’apartat dels webs dels serveis territorials i del CEB Personal convocat a les adjudicacions.\nPer conèixer el resultat de l’adjudicació cal accedir a l’apartat Consulta global de resultats (darrera adjudicació). Per entrar a l’aplicació cal identificar-se amb el codi d’usuari de la XTEC o amb el codi del registre d’usuari temporal que facilita el sistema. A més a més, les persones a qui s’assigna una dotació de reforç o una substitució reben un missatge de text (SMS) i un missatge de correu electrònic amb la notificació.\nDurant la franja horària de connexió establerta, a l’apartat Dies d’adjudicació i franja horària de connexió (a l’apartat Acceptació/finalització de l’adjudicació), la persona que ha obtingut una adjudicació ha d’acceptar-la o refusar-la. Per accedir a l’aplicació cal identificar-se amb el codi d’usuari de la XTEC o amb el codi del registre d’usuari temporal que facilita el sistema.


Els Dvicio, el Blas Cantó, el Mikel Iglesias, la Paula Badosa i la Blanca Sol des del confinament | ELS40 | LOS40\nMúsica, esport i cinema a les nostres entrevistes exclusives\nCartell d'Els40 Live / ELS40\n17/05/2020 - 14:35 CET 4'\nSetmana de celebritats esportives, cinematogràfiques i musicals a les nostres entrevistes exclusives. Durant els passats sets dies vam poder veure i parlar al nostre Instragram Live amb diferents rostres populars del món de l'esport, el cinema i de la música.\nDilluns, l'artista urbana Blanca Sol, des de casa, va explicar a l'Adrià Ortega que està gaudint del confinament. Matisava que li ha servit per retrobar-se amb ella mateixa i que està molt il·lusionada llegint els comentaris positius del seu nou single, 'Pa' tu casa'. Tema que desprèn un toc urbà i madrileny. Ens va dir que té pendent venir a Catalunya en concert. A més a més, va confessar que el que més ganes té de fer després del confinament és viatjar a Nova York a cruspir-se una hamburguesa gegantina.\nAmb el patrocini d'ESIC (@generacionesic ) #ESICBarcelona L'@adriaortega conversa amb la @blancssol, que ens explica com ha passat aquests dies i sobre la seva música #JoEmQuedoACasaAmbEls40\nA post shared by ELS40 a casa🏡 (@els40) on May 11, 2020 at 1:00pm PDT\nDimarts vam tenir com a convidada al nostre Instagram Live a la tenista professional Paula Badosa. Ens va explicar que fa més de dos mesos que no ha pogut jugar a tenis, la seva passió, però que el confinament li ha servit per conèixer-se a ella mateixa i tenir més paciència. D'altra banda, no només va parlar d'esports amb l'Oriol Mora, la tenista gironina ens va recomanar els seus artistes preferits, i quines cançons escolta en diferents moments del dia. Ho pots veure aquí:\nAmb el patrocini d'ESIC (@generacionesic ) #ESICBarcelona L'@uri_mora passa una estona xerrant sobre música amb la @paulabadosa, que ens fa una llista amb les seves cançons preferides #JoEmQuedoACasaAmbEls40\nA post shared by ELS40 a casa🏡 (@els40) on May 12, 2020 at 11:10am PDT\nEls Dvicio van ser les celebritats musicals convidades el passat dimecres. La banda al complet, gràcies a la tecnologia, a la bona traça i al desplegament informàtic que l'Andrés, cantant de la formació, té a casa van estar xerrant amb l'Adrià Soler. Tots ells van participar de la conversa i ens van explicar com troben a faltar presentar en directe les seves cançons del nou disc "és la primera vegada que presentem disc i no el podem tocar en directe pels nostres fans". Impulso és el nom del nou disc que va sortir durant les primeres setmanes de confinament, per a la banda era important publicar-lo, i se senten satisfets que com a mínim poden ajudar amb la música a passar aquests moments complicats.\nEls Dvicio es van sotmetre a un test de banda per a conèixer una mica més els creadors d'èxits com 'Dosis' o '5 sentidos'. Per exemple, ens va deixar clar que el Martín és el primer que arriba als assajos, i l'últim que arriba a l'hotel després dels concerts és l'Andrés. Els nois tenen ganes de tornar a fer quilometres, i també, de continuar la seva gira per Llatinoamèrica on són ben rebuts i reconeguts. Afegien que tenen moltes dates pendents per a quan es pugui tornar a fer concerts.\nAmb el patrocini d'ESIC (@generacionesic ) #ESICBarcelona L'@adriansoler parla amb tots els membres de @dvicio en un nou #JoEmQuedoACasaAmbEls40\nA post shared by ELS40 a casa🏡 (@els40) on May 13, 2020 at 1:03pm PDT\nDijous, en plena setmana eurovisiva, tot i haver-se ajornat el festival, vam xerrar amb el Blas Cantó. El murcià ens confessava les ganes que en tenia de pujar i defendre el seu 'Universo' sobre de l'escenari de Rotterdam i de com s'ha pres l'ajornament d'aquesta edició del Festival d'Eurovisió, així com, la il·lusió i empenta amb què s'ha pres la segona oportunitat de presentar-s'hi el 2021. Però a banda del certamen musical, també vam preguntar al Blas Cantó per la seva col·laboració amb la Kelly Clarkson a 'I Dare You (te reto a amar)', la publicació del seu primer llibre autobiogràfic i els seus projectes en curs. De tot plegat en pots saber més mirant l'entrevista amb el Víctor de la Torre, aquí.\nAmb el Patrocini d’ESIC - @generacionesic #ESICBarcelona El @vixdelatorre parla de tota l’actualitat amb el @blascanto_es\nA post shared by ELS40 a casa🏡 (@els40) on May 14, 2020 at 10:01am PDT\nPer tancar setmana, va ser el torn del cinema i de la pantalla petita amb l'entrevista exclusiva al Mikel Iglesias. Vam parlar de Polseres Vermelles, la sèrie de televisió de la qual guarda un enorme record, destacava que encara tenen una gran amistat entre tots els actors i actrius. Li vam preguntar si algun dia hi hauria un retrobament en forma de nova temporada de Polseres Vermelles i ens va dir: "No hi ha res de res, però a vegades hem parlat amb els actors i la veritat és que em faria molta il·lusió". També ens va explicar que li encanta la música i que no s'ho ha plantejat per falta de temps, però seria un somni fer un projecte musical propi.\nAmb el patrocini de ESIC (@generacionesic ) #ESICBarcelona L'@uri_mora parla amb el @mikelino10 sobre música, teatre, televisió i molts temes més en un nou #JoEmQuedoACasaAmbEls40 🏡\nA post shared by ELS40 a casa🏡 (@els40) on May 15, 2020 at 11:04am PDT\nBlanca Sol • Paula Badosa • Dvicio • Blas Cantó • Festival Eurovisión • Coronavirus • Sociedad • Mikel Iglesias •


L’elefant cafeter del Central Café —\nL’elefant cafeter del Central Café\nMarch 10, 2014 by La Cafetera de Sant Cugat in Establiments, Espai BCN, Cafeteries\nAquesta setmana, dins de les meves visites a establiments de delícies, inicio l’Espai BCN. Sovint baixo a Barcelona i, com a devoradora de delícies, sempre acabo buscant una cafeteria o pastisseria on fer una parada. La ciutat comtal té una gran oferta de locals de delícies històrics, de qualitat o fins i tot amb prou originalitat com per parlar-ne així que, pels que la sovintegeu, us compartiré les meves estades.\nI inicïo aquest espai amb una sèrie de locals que, entre la gran varietat de productes que ofereixen, són capaços de servir-te un bon cafè. Central Café.\nD'establiments Central Café en podeu trobar 5 a Barcelona i tots ells amb una imatge, tracte, i producte molt cuidat. Els seus locals són polits i moderns, molt similars, amb una imatge corporativa marcada però amb algun toc diferencial que els personalitza. El de l’Illa Diagonal, recentment reformat incorpora un aspecte industrials amb lluminàries despullades i les ja famoses cadires Eames, el de Calvet crida l’atenció per l’estructura de fustes entre parets i sostres o el de Doctor Fleming, completament vidriat, convida pel seu concepte obert i les terrasses.\nEl Central Café es caracteritza per oferir esmorzars amb entrepans i pastes, berenars i una àmplia varietat d’àpats lleugers, amanides, sopes, pastes i una llarguíssima llista de sandvitxos que van molt més lluny del típic triangle vegetal de tres pisos. N’hi ha amb bagels, amb pita, amb format fajita, amb pa de motlle, panets, combinacions fredes i calentes...en sóc totalment fan, el típic corner novaiorquès al més pur estil saludable, incloent productes de proximitat.\nPerò la seva senya d’identitat és el cafè , un cafè que es reflecteix al seu logo juntament amb un elefant, la història dels quals pots trobar a la seva web. Se’ns dubte el relat és tota una font inspiració per l’equip que forma Central Café el qual, al 1997, va decidir apostar per un cafè amb perfum, sabor i equilibrat a base de 5 orígens de cafè 100% aràbiga: brasil, colombia, india, nicaragua i uganda.\nDins l’oferta de cafès destacaria el cafè sol, el cappuccino i pels més golafres els que incorporen nata amb minicookies, lacasitos o núvols. Per acompanyar el cafè no et perdis les seves galetes amb trossos de xocolata (com una cookie gran), em porten de cap!\nAixí doncs, si baixes a Barcelona, el Central Café és una de les meves recomanacions.\nMarch 10, 2014 /La Cafetera de Sant Cugat\nCentral Cafe, Cafè, Bcn, Barcelona\nEstabliments, Espai BCN, Cafeteries


La sanitat pública finança per primera vegada l'anell vaginal anticonceptiu\nLa sanitat pública finança per primera vegada l’anell vaginal anticonceptiu\nEl nou mètode s'afegeix als anticonceptius orals, hormonals combinats i a base de progestagen que ja s'inclouen a la cartera\nEl ministeri de sanitat espanyol ha inclòs per primera vegada dins la cartera de serveis del Sistema Nacional de Salut l’anell vaginal anticonceptiu. Aquest mètode està disponible al sistema públic de salut d’ençà del primer de novembre. Es tracta d’un anticonceptiu hormonal combinat del qual, segons el ministeri, es beneficiaran 37.000 dones. L’anell que es dispensa té els principis actius Etinilestradiol i Etonogestrel. El nou mètode s’afegeix als anticonceptius orals, hormonals combinats i a base de progestagen que ja s’inclouen a la cartera. També s’ofereixen diferents anticonceptius reversibles de llarga durada com ara tres tipus de dispositius intrauterins (DIU), Medroxiprogesterona injectable o l’implant Etonogestrel.\nLa inclusió de nous anticonceptius d’última generació a la cartera de serveis contribueix a complir la Llei de salut sexual i reproductiva de la interrupció voluntària de l’embaràs, del 2010. La norma estableix que els serveis públics de salut han de garantir l’accés universal a pràctiques clíniques efectives de planificació de la reproducció.\nA banda, la llei també estableix la necessitat d’una educació afectiva sexual i reproductiva adequada com el mètode més efectiu per prevenir infeccions de transmissió sexual, embarassos no desitjats i avortaments. En aquest marc, els ministeris de Sanitat i Educació espanyols han acordat fomentar la promoció i educació per a la salut sexual i reproductiva a partir de diferents iniciatives a l’escola.


Inici > Premi d'Excel·lència Energètica a la instal·lació de biomassa de Montserrat\n(CR) La nova instal·lació de biomassa de l'Abadia de Montserrat ha rebut  el premi d'Excel·lència Energètica que atorga la Generalitat. El lliurament el va fer aquest dijous el conseller d’Empresa i Ocupació, Felip Puig.\nEn la modalitat d’actuació o projecte en matèria d’estalvi i eficiència energètica, el guardó ha estat per a les empreses L'Agrícola Regional, Grup Soler  i ARCbcn , per la instal·lació de la xarxa de calor a partir de biomassa  a la muntanya de Montserrat. Les tres empreses han instal·lat una caldera de biomassa de 1,6 MW que permet abastir de calor i aigua calenta sanitària diferents edificis del complex de l’abadia de Montserrat, aconseguint uns estalvis del 29%. A més, el projecte s’ha desenvolupat en la modalitat de serveis energètics, mitjançant el qual l’instal·lador assumeix la inversió i la recupera a partir dels estalvis generats.\nAl lliurament del premi hi van assistir l'administrador de l'Abadia de Montserrat, el pare Manel Gasch, i els responsables de les empreses que han executat el Projecte, Jordi Soler i Enric Ros. ARCbcn també ha intervingut en les instal·lacions del nou  Centre d'Art Contemporani de Santa Cecília.\nURL d'origen: https://www.catalunyareligio.cat/ca/articles/premi-dexcellencia-energetica-installacio-biomassa


Instal·lacions de punts de recàrrega per a Vehicles Elèctrics – SACE\nElectrolineres, el futur a les zones urbanes.\nL’ EXPERIÈNCIA RECOLLIDA DURANT MÉS DE 40 ANYS\nEl servei d’instal·lació de recàrrega de vehicles elèctrics és la conseqüència de l’esperit innovador, vocació de servei i passió per la tecnologia dels professionals de SACE per ajudar a tenir un món més sostenible.\nL’objectiu és aprofitar tant l’experiència i prestigi en instal·lacions i manteniment periòdic i correctiu de les instal·lacions i equips existents, com de disseny, construcció i legalització de noves instal·lacions i maquinària segons les necessitats del client, cobrint les exigències legals i la reglamentació vigent.\nALT NIVELL D’ESPECIALITZACIÓ DEL NOSTRE EQUIP PROFESSIONAL\nDisposem d’una Oficina Tècnica amb un equip multidisciplinari format per enginyers industrials i tècnics, tots ells professionals qualificats disposant dels registres i les acreditacions necessàries que garanteixen un servei efectiu i personalitzat.\nA SACE oferim els diferents serveis:\nprojecte d’enginyeria si es requereix,\nEl departament d’enginyeria l’assessorarà per a escollir el carregador per a la millor opció tècnica i econòmica segons les seves necessitats, tenint en compte si el carregador ha ser instal·lat en:\ngaratge privat d’una comunitat,\ngaratge privat d’habitatges unifamiliars,\nEls tècnics altament qualificats li instal·laran el punt de recàrrega, així com el servei de manteniment\nBENEFICIS D’UN VEHICLE ELÈCTRIC:\nEls beneficis d’un vehicle elèctric són els següents:\nEl vehicle elèctric et permet reduir el cost del consum sent d’1 € cada 100km en el cas dels cotxes elèctrics i de 0,5 € per a les motocicletes.\nTé menys cost de manteniment que un vehicle de combustible, no té residus d’oli ni filtres, menys despesa d’energia i permet carregar les bateries amb energies renovables.\nÉs més fàcil de conduir ja que no porta canvi de marxes i pots recarregar-lo a casa i en un futur pròxim a aparcament del lloc de treball.


Tres ciclistes ferits de diversa consideració avui a les carreteres gironines – elgarrotxi.cat\nTres ciclistes ferits de diversa consideració avui a les carreteres gironines\nTots s’han accidentat en llocs de difícil accés i els han rescatat els Bombers de la Generalitat\nTres ciclistes han resultat ferits, dos de gravetat i un de lleu, aquest diumenge al matí en accidentar-se als municipis de Rabós (Alt Empordà), Sant Mateu de Bages i Tossa de Mar (la Selva). Segons els Bombers de la Generalitat, el primer incident ha passat a les 9.27 hores a Sant Mateu de Bages, on un home que participava en una cursa de BTT s’ha estimbat quan baixava per una trialera. L’afectat, que s’ha trencat la clavícula, ha hagut de ser rescatat per un helicòpter i el Grup d’Actuacions Espacials (GRAE) i ha estat traslladat a l’Hospital General de Manresa en una ambulància del Sistema d’Emergències Mèdiques (SEM). El segon accident ha passat a les 10.26 hores a Rabós, on un home que anava en bicicleta s’ha fracturat la tíbia i el peroné. El ciclista ha estat rescatat amb un helicòpter i efectius del GRAE i el suport de tres dotacions terrestres dels Bombers. L’Home ha estat evacuat a l’Hospital de Figueres en una ambulància del SEM.\nEl darrer accident ha passat a les 14.34 hores al Puig de Cadiretes de Tossa de Mar, on un ciclista de nacionalitat suïssa s’ha estimbat i s’ha fet mal al turmell. L’esportista ha estat rescatat per efectius dels GRAE dels Bombers i, posteriorment, ha estat traslladat en ambulància del SEM a un centre hospitalari.\nHelicòpter dels Bombers que ha rescatat el ciclista accidentat a Rabós (Alt Empordà).


Foto: Twitter / shanaquiapo\nActualitzat 09/11/2020 11:57\nEl vídeo d'una noia que deixa la feina per megafonia i que diu davant de tots els clients que la seva empresa està plena de "degenerats, racistes i imbècils" s'ha fet viral a internet.\nDeixa la feina per megafonia\nLa Shana és una jove que treballava a Walmart, una empresa dels Estats Units, segons informa Fox News. El divendres de la setmana passada, va decidir deixar la feina i ho va fer d'una manera molt particular: anunciant-ho per megafonia per tal que tant treballadors com clients escoltéssin els motius.\n"Racistes, degenerats i imbècils"\n"Atenció a tots els clients de Walmart, companys i mànagers. El meu nom és Shana i treballo al grup Cap 2. Només vull dir que el Henry és un racista i un imbècil. La Giovanna també és racista. L'Elies és un gerent cretí. Aquesta empresa acomiada treballadors negres sense cap mena de raó i tracta als seus treballadors com la merda, especialment als del grup Cap 2", diu Shana indignada.\nPer si no fos poc, també ha dit que alguns dels seus companys són masclistes: "Jimmy, Joseph i Larry sou uns pervertits i espero que no li parleu a les vostres filles com em parleu a mi". L'únic treballador el qual es va salvar de les seves acusacions va ser l'Ariel, ja que al final del vídeo, li diu que l'estima i li agraeix haver-li donat l'oportunitat de treballar quan més ho necessitava.\nUna noia deixa la feina per megafonia i acusa l'empresa de tenir treballadors "racistes, masclistes i imbècils" / Twitter shanaquiapo\nExtreballadora de Walmart comparteix el vídeo\nVa ser la mateixa extreballadora qui va compartir el vídeo a les seves xarxes socials: "Finalment he deixat la meva feina tòxica que m'ha fet sentir absolutament miserable durant un any i set mesos. Que es foti Walmart", conclou enfadada. El vídeo s'ha fet viral a tot arreu i ja té més de 24 milions de visualitzacions.


La nutricionista i tecnòloga dels aliments Blanca Esteve recomana quatre productes que ajuden a donar calor al cos\n15 de de gener del 2021. 12:49\nDurant aquests dies de fred, el cos demana alguna cosa calenta. Més que apetència, podria dir-se que és necessitat. Un brou, una sopa, són oli en un llum per a qui li tremola fins i tot l’ànima. Però encara seran més efectius aquells plats calents que incorporin aliments que us aportaran una bona dosi d’energia per combatre les temperatures gèlides. Per saber quins, preguntem a Blanca Esteve, dietista, nutricionista i tecnòloga dels aliments, directora de la consultoria i assessoria en seguretat alimentària i nutrició Aleanutri.\n«Hi ha productes que, per les seves característiques, ajuden a mantenir la calor al nostre cos més temps. Els que tenen molts hidrats de carboni i els picants, per exemple», afirma. I afegeix: «No prendre res fred». Aquests són els quatre aliments que recomana per ajudar la termogènesi del cos (la capacitat de generar calor).\n1. Els llegums\n«Tenen molts hidrats de carboni i molta proteïna. És important comprar-los secs i fer un llarga cocció a casa, o comprar-los en una botiga de confiança on sapigueu que els fan una llarga cocció. I sobretot, s’han de menjar calents», explica l’especialista. Per a qui no pren llegums perquè li semblen indigestos o li provoquen gasos, recomana afegir-hi gingebre en pols. O comprar llegums sense pell, que no generen gasos i són ideals per fer cremes, com les llenties corall o vermelles, i els pèsols sense pell.\n2. Les espècies picants\nEsteve valora que «juguen un paper molt important en la termogènesi del cos, sobretot les que tenen un punt picant, com el gingebre, la caiena, el clau, el pebre, el xili i fins i tot la cúrcuma». A més, recorda que són molt fàcils d’incorporar als plats de la nostra cuina diària.\nAl ser hidrats de carboni i tenir una bona quantitat de fibra, mantenen el cos satisfet durant més temps i això fa que aquest les absorbeixi més lentament. «Això fa que l’energia que ens aporta es vagi dosificant i ens mantingui la calor més temps», diu Esteve. Així que a l’hora d’escollir arròs o pasta, sempre serà millor que siguin integrals. «També s’han incloure els pseudocereals», com per exemple la quinoa, molt rica en hidrats de carboni.\nTubercles com les patates i les moniatos també són una bona opció per la seva gran aportació d’hidrats de carboni, el valor energètic dels quals també facilita la termogènesi del cos.\n«Ja que s’ha d’aconseguir que s’escalfi, ajuden a fer-ho sense haver de fer massa esforços físics ni abrigar-nos com si anéssim al pol Nord».\nAlimentació Gastronomia Què menjar avui


Viu la Fira de Formatges Artesans de l’Alt Urgell - El Gourmet català\nhttp://upperstour.co.uk/baptisms/ Durant el tercer cap de setmana del mes d’octubre, la Seu d’Urgell celebra la mil·lenària Fira de Formatges Artesans. Enguany caurà en els dies 16, 17 i 18 d’octubre.\nLa Fira de Formatges Artesans combinarà l’activitat presencials amb la online\nhttp://siftstar.com/2009/09/ Des de l’Ajuntament de la Seu d’Urgell, Mireia Font, tinent d’alcalde i regidora de Fires i Mercats ha explicat “des de l’Àrea de Promoció Econòmica estem treballant per a poder celebrar la fira amb les mesures pertinents de seguretat, tot analitzant en cada moment la situació epidemiològica tant de la nostra regió sanitària com de la resta de regions del país, ja que és un esdeveniment que rep visitants i firaires de diferents punts geogràfics”.\nTambé ha afegit que http://eugeniantoniou.com/about/ “enguany, malgrat viure una fira atípica, amb reducció d’espais i activitats respecte a les altres edicions a causa de la pandèmia, s’intentarà mantenir i adaptar la programació dedicada al formatge artesà del Pirineu, però reduint la resta de propostes de la fira. En el pitjor dels escenaris, tampoc es descarta anul·lar-la si així ho recomanessin les autoritats sanitàries Pregabalin online without prescription ”.\nFormatge artesans dels Pirineus al món sencer\nAmb la intenció d’expandir el formatge artesà, a la Fira hi participen productors de formatges catalans, aragonesos, bascos, navarresos i francesos. Pels nouvinguts s’imparteixen cursos d’iniciació al tast de formatges i pels productors, aquest esdevé un espai on intercanviar experiències.\nGastronomia, ramaderia i artesania durant la Fira de Formatges artesans\nEls formatges són la columna vertebral de la Fira però no l’únic motiu per visitar-la. S’hi inclou altres espais dedicats per exemple a la ramaderia amb mostra dels bovins i equins comuns en l’Alt Urgell. També s’hi instal·la una zona d’artesania on es venen productes elaborats als Pirineus. Altres anys hi ha participats fins a 400 parades. A més, com a curiositat, l’Associació de cotxes clàssics de l’Alt Urgell hi exhibeixen els seus vehicles.


Avui dia 1 de març l’Ajuntament de Barcelona es suma a la commemoració del Dia per la Zero Discriminació de les persones afectades pel VIH.\n01/03/2019 14:27 h\nDes d’ONUSIDA, Programa conjunt de les Nacions Unides sobre el VIH/sida, proposen per enguany el lema: “Movilitza’t per canviar les lleis discriminatòries” i insten a adoptar mesures per modificar les lleis discriminatòries per tal de restablir la dignitat, el respecte i salvar vides.\nAmb motiu de la campanya per la Zero Discriminació, el Comitè 1 de desembre – Plataforma Unitària d’ONG-sida Catalunya ha elaborat el video “Acció pel VIH” en format Spot amb l’objectiu de sensibilitzar socialment sobre l’estigma i la discriminació que pateixen les persones amb VIH.\nEncara avui és necessari que la ciutadania sigui conscient de la discriminació que pateixen les persones afectades pel VIH. Sovint, el desconeixement de la malaltia o la manca d’informació fa perdurar aquesta estigmatització.\nDia de la Zero Discriminació - Material per a compartir